proxectonos/corpus_dominio_legal_administrativo_tmp huggingface dataset:
CORRECCIÓN de erros.-Orde do 11 de xaneiro de 1995 pola que se regulan as axudas para a reestructuración do viñedo en Galicia.
CONSELLERÍA DE AGRICULTURA, GANDERÍA E MONTES — III. OUTRAS DISPOSICIÓNS — 27/02/1995

Advertidos erros na citada orde, publicada no DOG nº 19, do 27 de xaneiro de 1995, é necesario face-la oportuna rectificación:
Na páxina 860 da versión en galego, no art. 5º, no 4º parágrafo, onde di: «A solicitude deberá ir acompañada da correspondente autorización de plantación», debe dicir: «A solicitude deberá ir acompañada da seguinte documentación:
a) Agricultores individuais:
-Fotocopia compulsada do DNI ou NIF.
-Fotocopia compulsada da declaración da renda das persoas físicas correspondente ó último ano.
-Fotocopia compulsada do boletín de cotización á Seguridade Social dos tres últimos meses, ou ben, certificación da Tesourería Xeral da Seguridade Social de estar ó día na cotización.
-Autorización de plantación.
b) Asociacións con personalidade xurídica:
b.1. Asociacións con personalidade xurídica que teñan a actividade agraria como actividade principal:
-Fotocopia compulsada do CIF da asociación.
-Fotocopia compulsada da declaración da renda das persoas físicas, correspondente ó último ano, de polo menos o 50% dos socios.
-Fotocopia compulsada do boletín de cotización á Seguridade Social, correspondente ós tres últimos meses, de polo, menos o 50% dos socios.
-Autorización de plantación.
b.2. Outras asociacións con personalidade xurídica.
-Fotocopia compulsada do CIF da asociación.
-Certificación da Administración de Facenda de estar ó día na cotización.
-Autorización de plantación.».
ORDE do 8 de febreiro de 1995 pola que se aproba o cambio de dominio da batea Meléndez nº 7.
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 27/02/1995

Visto o expediente de cambio de dominio, que a continuación se menciona, instruído para efectos de transmisión da concesión administrativa pertinente e do establecemento que a ampara; tendo en conta que o interesado obtivo a autorización previa prevista no artigo 59 da Lei 6/1993, do 11 de maio, de pesca de Galicia (DOG nº 101, do 31 de maio) e que foi acreditada a transmisión de dereitos e aboados os impostos correspondentes.
Esta consellería, en virtude das atribucións conferidas, á vista do informe favorable do Servicio Xurídico e de Planificación, acordou acceder ó solicitado, proclamando a nova titularidade da concesión e establecemento que se relaciona a continuación:
Denominación da batea: Meléndez nº 7.
Cultivo: mexillón.
Localización: cuadrícula nº 82, Vilagarcía «G».
Data de concesión: 12-6-1974 (BOE nº 181).
Data do remate da última prórroga: 30-7-2004.
Anterior concesionario: Manuel Barral Pena.
Novos titulares da concesión: Juan Barral Varela e Manuel Barral Varela.
Os novos concesionarios quedan subrogados nos mesmos dereitos e obrigas do anterior concesionario, así como ó cumprimento das disposicións legais vixentes que lle sexan aplicables e de categoría suficiente.
Vigo, 8 de febreiro de 1995.
PD. (Orde 27-6-90)
Amancio Landín Jaraiz
Delegado territorial de Vigo (Pontevedra)
RESOLUCIÓN do 17 de outubro de 1994, da Delegación Provincial de Pontevedra, pola que se autoriza o establecemento da instalación eléctrica que se cita (Expediente 37/1994 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 27/02/1995

Visto o expediente incoado nesta delegación provincial por instancia de Electra Alto Miño, S.A., con domicilio en Salceda de Caselas, no que solicita autorización para instalar unha L.M.T. e C.T. en Gándara-Salceda, concello de Salceda de Caselas, e cumpridos os trámites de información pública que determina o artigo 9 do Decreto 2.617/1966, do 20
de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1.634/1980, artigo 14, e co 2.617/1966, artigo 11, así como coas demais disposicións vixentes,
RESOLVEU:
Autorizar a Electra Alto Miño S.A. a instalación dunha L.M.T. e C.T. en Gándara-Salceda, concello de Salceda de Caselas.
Esta autorización non supón a aprobación do proxecto.
Ramón Álvarez Abad
Delegado provincial de Pontevedra
RESOLUCIÓN do 19 de xaneiro de 1995, da Delegación Provincial de Lugo, pola que se autoriza o establecemento da instalación eléctrica que se cita. (Expediente 4.101 A.T.)
CONSELLERÍA DE INDUSTRIA E COMERCIO — III. OUTRAS DISPOSICIÓNS — 27/02/1995

Visto o expediente incoado nesta delegación provincial por instancia de Unión Eléctrica-Fenosa, S.A., con domicilio en Ourense, en solicitude de autorización para instalar L.M.T., C.T. e R.B.T. en Guntín, e cumpridos os trámites de información pública que determina o artigo noveno do Decreto 2.617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1.634/1980, artigo 14, e co 2.617/1966, artigo 11, así como coas demais disposicións vixentes,
RESOLVEU:
Autorizar a Unión Eléctrica-Fenosa, S.A. a instalación de liña de media tensión, de 20 kV, con conductor LA-56, apoios de formigón, cunha lonxitude de 25 metros. Centro de transformación á intemperie B2, de 100 kVA, 20.000, 380-220 V. Redes de baixa tensión, de 2.850 metros e conductores 2x25; RZ-25-50-95, en Guntín.
Esta autorización non supón a aprobación do proxecto.
Lugo, 19 de xaneiro de 1995.
Jesús Bendaña Suárez
Delegado provincial de Lugo
DECRETO 50/1995, do 16 de febreiro, polo que se declara a utilidade pública e se dispón a urxente ocupación dos bens e dereitos afectados polas obras de alargamento, mellora de trazado da estrada C-630 Pravia-Lugo, tramo A Lastra-A Fonsagrada (clave: N/LU/87.2.0.2).
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 27/02/1995

Con data 10 de febreiro de 1995 o conselleiro de Política Territorial, Obras Públicas e Vivenda aprobou o proxecto de trazado da obra de alargamento e mellora de trazado da estrada C-630 Pravia-Lugo. Tramo: A Lastra-A Fonsagrada.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo 2º do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada a referida declaración por estar incluída nas actuacións programadas no itinerario Lugo-A Fonsagrada con outros tramos xa en construcción, contando con financiamento da Unión Europea.
En virtude de todo o exposto, e en aplicación do artigo 28.2 do Estatuto de autonomía de Galicia e dos artigos 10 e 52 da Lei de expropiación forzosa, en relación co previsto no artigo 8 da Lei 25/1988, do 29 de xullo, por proposta do conselleiro de Política Territorial, Obras Públicas e Vivenda, e logo de deliberación do Consello da Xunta de Galicia na súa reunión do día dezaseis de febreiro de mil novecentos noventa e cinco,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído para efectos de expropiación, no proxecto das obras de alargamento e mellora do trazado da estrada C-630 Pravia-Lugo, Tramo: A Lastra-A Fonsagrada.
Santiago de Compostela, dezaseis de febreiro de mil novecentos noventa e cinco.
Manuel Fraga Iribarne
Presidente
José Cuíña Crespo
Conselleiro de Política Territorial, Obras Públicas e Vivenda
CORRECCIÓN de erros.-Orde do 30 de decembro de 1994 pola que se resolve o concurso público para a concesión de axudas para a realización de proxectos de investigación convocado no anexo I da Orde do 2 de agosto de 1994 (DOG do 10 de agosto).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 27/02/1995

Advertido erro na citada orde, publicada no DOG nº 8, do 12 de xaneiro de 1995, cómpre efectua-la seguinte rectificación:
Na páxina 453 e para o investigador principal: Castelao Gegunde, Ana Mª, no apartado de subproxectos, onde di:
«Castelao Gegunde, Ana Mª, Universidade de Santiago de Compostela, 300, 300, 3300»
Debe dicir:
«Castelao Gegunde, Ana Mª, Universidade de Santiago de Compostela, 3000, 300, 3300».
ORDE do 26 de xaneiro de 1995 pola que se outorgan sete bolsas de colaboración en proxectos de investigación que se desenvolverán no Centro de Investigacións Lingüísticas e Literarias Ramón Piñeiro.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 27/02/1995

Con sustentación na proposta contida na acta da sesión celebrada o día 25 de xaneiro de 1995 pola comisión seleccionadora para a adxudicación de sete bolsas de colaboración en proxectos de investigación que se desenvolverán no Centro de Investigacións Lingüísticas e Literarias Ramón Piñeiro, segundo convocatoria anunciada pola Consellería de Educación e Ordenación Universitaria no DOG nº 244, do 21 de decembro de 1994, e de conformidade coas competencias que me recoñece o artigo 3º do Decreto 25/1993, do 11 de febreiro (DOG nº 34, do 19 de febreiro), esta consellería
DISPÓN:
Outorga-las anteditas bolsas as persoas que a continuación se relacionan:
Artigo 2º
A contía das bolsas durante o período do seu desfrute será de 122.000 ptas. mensuais, segundo o establecido na base segunda da mencionada orde de convocatoria.
Artigo 3º
A presente disposición pon fin á vía administrativa segundo o disposto no artigo 109c) da Lei 30/1992, de réxime xurídico das administracións públicas e do procedemento administrativo común.
Disposición derradeira
A presente orde entrará en vigor o mesmo día da súa publicación no Diario Oficial de Galicia.
Santiago de Compostela, 26 de xaneiro de 1995.
Juan Piñeiro Permuy
Conselleiro de Educación e Ordenación
Universitaria
Sr. Director Xeral de Política Lingüística
DECRETO 51/1995, do 16 de febreiro, polo que se declara a utilidade pública e se dispón a urxente ocupación dos bens e dereitos afectados polas obras de alargamento e mellora da estrada de Esteiro a Felgosas por Cerdido, p.k. 0,000/9,280 (clave: N/AC/89.1.1).
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 27/02/1995

Con data 9 de febreiro de 1995 o conselleiro de Política Territorial, Obras Públicas e Vivenda apro-
bou o proxecto de trazado da obra de alargamento e mellora da estrada de Esteiro a Felgosas por Cerdido, p.k. 0,000/9,280.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo 2º do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada a referida declaración por estar incluída no Plan de Estradas de Galicia e pola mellora da seguridade vial.
En virtude de todo o exposto, e en aplicación do artigo 28.2 do Estatuto de autonomía de Galicia e dos artigos 10 e 52 da Lei de expropiación forzosa, en relación co previsto no artigo 8 da Lei 25/1988, do 29 de xullo, por proposta do conselleiro de Política Territorial, Obras Públicas e Vivenda, e logo de deliberación do Consello da Xunta de Galicia na súa reunión do dezaseis de febreiro de mil novecentos noventa e cinco,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído para efectos de expropiación, no proxecto das obras de alargamento e mellora da estrada de Esteiro a Felgosas por Cerdido, pk. 0,000/9,280.
Santiago de Compostela, dezaseis de febreiro de mil novecentos noventa e cinco.
Manuel Fraga Iribarne
Presidente
José Cuíña Crespo
Conselleiro de Política Territorial, Obras Públicas e Vivenda
CORRECCIÓN de erros.-Resolución do 12 de xaneiro de 1995 pola que se conceden axudas para o desenvolvemento de proxectos educativos conxuntos dentro da Acción IV do Programa Lingua.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 23/02/1995

Advertida omisión no anexo II da devandita resolución publicada no DOG nº 32, do pasado mércores 15, cómpre face-la oportuna corrección:
Na páxina 1.245, anexo II, hai que incluí-lo seguinte: «Denominación centro galego: E.F.A. FONTEBOA Coristanco
Denominación centro estranxeiro: Centre de Format. e Promot. Meslay.
Cidade/país: Vendée. FRANCIA.
Nº prof.: 2»
ORDE do 9 de febreiro de 1995 de axudas ás entidades locais para a erradicación do chabolismo na Comunidade Autónoma de Galicia no exercicio de 1995.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 23/02/1995

O Decreto 266/1989, do 23 de novembro, desenvolve a Lei 5/1989, de medidas para a erradicación do chabolismo no ámbito territorial da Comunidade Autónoma de Galicia.
A presente disposición, que non modifica o procedemento, abre o prazo de presentación das solicitudes, indica a partida orzamentaria na que figuran os créditos que amparan a presente orde e sinala a contía máxima das subvencións a conceder para alugueiros a que se refire o artigo 9 do Decreto 266/1989, do 23 de novembro.
A disposición adicional segunda do devandito decreto faculta o conselleiro de Ordenación do Territorio e Obras Públicas para dictar, no ámbito das súas competencias, tódalas disposicións que sexan necesarias para o desenvolvemento da devandita norma.
Logo dos informes preceptivos segundo o Decreto 21/1992, do 29 de xaneiro, e a orde da Consellería da Presidencia e Administración Pública do 9-11-1993 e en uso da referida autorización,
DISPOÑO:
Artigo 1º.-
Estas axudas instrumentaranse financeiramente a través do crédito que figura consignado para esta finalidade na aplicación 06.50.331A.760 do estado de gastos dos orzamentos xerais da Comunidade Autónoma de Galicia para 1995.
Artigo 2º.-
1.-Para os efectos da presente orde continúan vixentes os límites porcentuais das subvencións establecidas no artigo 2º da Orde do 26 de abril de 1991.
2.-Para os efectos da presente orde o límite máximo por vivenda do importe da subvención para alugueiros ó que se refire o artigo 9 do Decreto 266/1989, do 23 de novembro, queda establecido en 17.500 ptas./mes.
3.-Para a tramitación e concesión das axudas, haberá que aterse ó determinado na Orde do 7 de xuño de 1990, e na Resolución do 17 de outubro de 1990 do Instituto Galego da Vivenda e Solo, no que non resulte modificado pola presente orde.
Artigo 3º.-
O prazo de presentación de solicitudes comezará o día seguinte ó da publicación da presente orde, e rematará o 31 de agosto de 1995.
Disposición derradeira
A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 9 de febreiro de 1995.
José Cuíña Crespo
Conselleiro de Política Territorial, Obras Públicas
e Vivenda
RESOLUCIÓN do 16 de xaneiro de 1995, da Delegación Provincial de Pontevedra, pola que se autoriza o establecemento da instalación eléctrica que se cita (Expediente 137/1994 AT).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 23/02/1995

Visto o expediente incoado nesta delegación provincial por instancia de Eléctrica Los Molinos con domicilio en Ponte-Caldelas no que solicita autorización para instalar unha R.B.T. en Portosouto, concello de Ponte-Caldelas, e cumpridos os trámites de información pública que determina o artigo 9 do Decreto 2.617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1.634/1980, artigo 14, e co 2.617/1966, artigo 11, así como coas demais disposicións vixentes,
RESOLVEU:
Autorizar a Eléctrica Los Molinos a instalación de unha R.B.T. en Portosouto, concello de Ponte-Caldelas.
Esta autorización non supón a aprobación do proxecto.
Pontevedra, 16 de xaneiro de 1995.
Ramón Álvarez Abad
Delegado provincial de Pontevedra
RESOLUCIÓN do 16 de xaneiro de 1995, da Delegación Provincial de Pontevedra, pola que se autoriza o establecemento da instalación eléctrica que se cita (Expediente 135/1994 AT).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 23/02/1995

Visto o expediente incoado nesta delegación provincial por instancia de Hidroeléctrica de Silleda con domicilio en Silleda no que solicita autorización para instalar unha L.M.T., un C.T. e R.B.T. en Vilaverde-Manduas, concello de Silleda, e cumpridos os trámites de información pública que determina o artigo 9 do Decreto 2.617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1.634/1980, artigo 14, e co 2.617/1966, artigo 11, así como coas demais disposicións vixentes,
RESOLVEU:
Autorizar a Hidroeléctrica de Silleda a instalación de unha L.M.T., un C.T. e R.B.T. en Vilaverde-Mantuas, concello de Silleda.
Esta autorización non supón a aprobación do proxecto.
Pontevedra, 16 de xaneiro de 1995.
Ramón Álvarez Abad
Delegado provincial de Pontevedra
RESOLUCIÓN do 9 de febreiro de 1995, da Dirección Xeral de Relacións Laborais, pola que se fai público o depósito da acta de constitución e dos estatutos da Asociación Gallega de Empresarios Titulares de Concesionarios de Automóviles Opel.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 24/02/1995

En cumprimento do disposto no artigo 4 do Real decreto 873/1977, do 22 de abril, de desenvolvemento da Lei 19/1977, do 1 de abril, e para os efectos previstos neste, faise público que no correspondente servicio desta dirección xeral foron depositados a acta de constitución e os estatutos da Asociación Gallega de Empresarios Titulares de Concesionarios de Automóviles Opel, que ten os seguintes ámbitos:
Territorial: Comunidade Autónoma de Galicia.
Profesional: Poderán ser membros activos da asociación os empresarios titulares de concesionarios de automóbiles Opel, debidamente constituídos, logo de solicitude de integración perante a xunta directiva de asociación.
Asinan a acta de constitución: Alfredo Casado e oito persoas máis.
Santiago de Compostela, 9 de febreiro de 1995.
Juan Pedrosa Vicente
Director xeral de Relacións Laborais
ORDE do 14 de febreiro de 1995 pola que se declara de interese galego a Fundación para o Desenvolvemento da Comarca do Carballiño e se ordena a súa inscrición no Rexistro de Fundacións, sección da Consellería da Presidencia e Administración Pública.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 24/02/1995

Con data do 2 de febreiro de 1995 publicouse no Diario Oficial de Galicia a orde da Consellería da Presidencia e Administración Pública do 23 de xaneiro de 1995 pola que se clasifica como mixta a Fundación para o Desenvolvemento da Comarca do Carballiño, adscribíndoa á Consellería da Presidencia e Administración Pública, que terá que exercer plenamente o protectorado sobre ela.
O padroado da fundación, en sesión extraordinaria celebrada o día 14 de decembro de 1994, adoptou por unanimidade acordo de modifica-los artigos 17.1, 17.2 e 17.5 dos estatutos, engadindo ademais un novo artigo (23 bis), que integrará a sección terceira do capítulo IV, do consello asesor, e faculta-lo presidente, o vicepresidente e o secretario da fundación para que calquera de eles, indistintamente, eleven a públicos os acordos tomados.
Esta fundación, ó abeiro do establecido no artigo 5 dos seus estatutos ten por obxecto pór en marcha as accións xenéricas enunciadas no Plan de Desenvolvemento Comarcal, deseñando programas, solicitando a súa implementación ós organismos correspondentes e animando e incentivando a participación dos sectores e axentes sociais ós que vai dirixido.
Por todo iso, e en virtude das competencias que me confire o artigo 34.12º da Lei 1/1983, do 22 de febreiro, reguladora da Xunta e do seu presidente,
e segundo o establecido nos artigos 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro, e 32.3º do Decreto 248/1992, do 18 de xuño, polo que se aproba o réxime de organización e funcionamento do protectorado das fundacións de interese galego.
DISPOÑO:
Artigo único:
1.-Declarar de interese galego a Fundación para o Desenvolvemento da Comarca do Carballiño ó cumpriren os seus estatutos as prescricións que para tal efecto sinala a vixente lexislación en materia de fundacións de interese galego.
2.-Ordena-la inscrición da Fundación para o Desenvolvemento da Comarca de Tabeirós-Terra de Montes no Rexistro de Fundacións de Interese Galego, sección da Consellería da Presidencia e Administración Pública, para os efectos constitutivos que sinala a Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro.
Disposición derradeira
A presente orde entrará en vigor o mesmo día da súa publicación no Diario Oficial de Galicia.
Santiago de Compostela, 14 de febreiro de 1995.
Dositeo Rodríguez Rodríguez
Conselleiro da Presidencia e Administración Pública
CORRECCIÓN de erros.-Orde do 9 de xaneiro de 1995 pola que se regula a xestión de axudas por superficie para a campaña de comercialización 1995/96 (colleitas 1995) e a declaración de superficies forraxeiras para a obtención de primas gandeiras no ano 1995.
CONSELLERÍA DE AGRICULTURA, GANDERÍA E MONTES — III. OUTRAS DISPOSICIÓNS — 24/02/1995

Advertidos erros na citada orde, publicada no DOG nº 12, do 18 de xaneiro de 1995, cómpre face-la oportuna rectificación:
Na páxina 579 da versión en galego, no artigo 1º, alínea 1, onde di: «Os titulares de explotacións agrarias deberán presentar antes do 28 de febreiro de 1995..», debe dicir: «Os titulares de explotacións agrarias deberán presentar ata o 28 de febreiro de 1995 ... »
ORDE do 14 de febreiro de 1995 pola que se declara de interese galego a Fundación para o Desenvolvemento da Comarca de Tabeirós-Terra de Montes e se ordena a súa inscrición no Rexistro de Fundacións, sección da Consellería da Presidencia e Administración Pública.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 24/02/1995

Con data do 2 de febreiro de 1995 publicouse no Diario Oficial de Galicia a orde da Consellería da Presidencia e Administración Pública do 24 de xaneiro de 1995 pola que se clasifica como mixta a Fundación para o Desenvolvemento da Comarca de Tabeirós-Terra de Montes, adscribíndoa á Consellería da Presidencia e Administración Pública, que terá que exercer plenamente o protectorado sobre ela.
O padroado da fundación, en sesión extraordinaria celebrada o día 23 de decembro de 1994, adoptou por unanimidade o acordo de modifica-los artigos 17.1, 17.2 e 17.5 dos estatutos, engadindo ademais un novo artigo (23 bis), que integrará a sección terceira do capítulo IV, do consello asesor, e faculta-lo presidente, o vicepresidente e o secretario da fundación para que calquera de eles, indistintamente, eleven a públicos os acordos tomados.
Esta fundación, ó abeiro do establecido no artigo 5 dos seus estatutos ten por obxecto pór en marcha as accións xenéricas enunciadas no Plan de Desenvolvemento Comarcal, deseñando programas, solicitando a súa implementación ós organismos correspondentes e animando e incentivando a participación dos sectores e axentes sociais ós que vai dirixido.
Por todo iso, e en virtude das competencias que me confire o artigo 34.12º da Lei 1/1983, do 22 de febreiro, reguladora da Xunta e do seu presidente, e segundo o establecido nos artigos 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro, e 32.3º do Decreto 248/1992, do 18 de xuño, polo que se aproba o réxime de organización e funcionamento do protectorado das fundacións de interese galego.
DISPOÑO:
Artigo único:
1.-Declarar de interese galego a Fundación para o Desenvolvemento da Comarca de Tabeirós-Terra
de Montes ó cumpriren os seus estatutos as prescricións que para tal efecto sinala a vixente lexislación en materia de fundacións de interese galego.
2.-Ordena-la inscrición da Fundación para o Desenvolvemento da Comarca de Tabeirós-Terra de Montes no Rexistro de Fundacións de Interese Galego, sección da Consellería da Presidencia e Administración Pública, para os efectos constitutivos que sinala a Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro.
Disposición derradeira
A presente orde entrará en vigor o mesmo día da súa publicación no Diario Oficial de Galicia.
Santiago de Compostela, 14 de febreiro de 1995.
Dositeo Rodríguez Rodríguez
Conselleiro da Presidencia e Administración Pública
ORDE do 13 de febreiro de 1995 pola que se declara de interese galego a Fundación para o Desenvolvemento da Comarca da Terra do Deza e se ordena a súa inscrición no Rexistro de Fundacións, sección da Consellería da Presidencia e Administración Pública.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 24/02/1995

Con data do 2 de febreiro de 1995 publicouse no Diario Oficial de Galicia a orde da Consellería da Presidencia e Administración Pública do 23 de xaneiro de 1995 pola que se clasifica como mixta a Fundación para o Desenvolvemento da Comarca da Terra do Deza, adscribíndoa á Consellería da Presidencia e Administración Pública, que terá que exercer plenamente o protectorado sobre ela.
O padroado da fundación, en sesión extraordinaria celebrada o día 2 de decembro de 1994, adoptou por unanimidade o acordo de modifica-los artigos 17.1, 17.2 e 17.5 dos seus estatutos, engadindo ademais un novo artigo (23 bis), que integrará a sección terceira do capítulo IV, do consello asesor, e faculta-lo presidente, o vicepresidente e o secretario da fundación para que calquera deles, indistintamente, eleven a públicos os acordos tomados.
Esta fundación, ó abeiro do establecido no artigo 5 dos seus estatutos ten por obxecto pór en marcha as accións xenéricas enunciadas no Plan de Desenvolvemento Comarcal, deseñando programas, solicitando a súa implementación ós organismos correspondentes e animando e incentivando a participación dos sectores e axentes sociais ós que vai dirixido.
Por todo iso, e en virtude das competencias que me confire o artigo 34.12º da Lei 1/1983, do 22 de febreiro, reguladora da Xunta e do seu presidente, e segundo o establecido nos artigos 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro, e 32.3º do Decreto 248/1992, do 18 de xuño, polo que se aproba o réxime de organización e funcionamento do protectorado das fundacións de interese galego.
DISPOÑO:
Artigo único:
1.-Declarar de interese galego a Fundación para o Desenvolvemento da Comarca da Terra do Deza ó cumpriren os seus estatutos as prescricións que para tal efecto sinala a vixente lexislación en materia de fundacións de interese galego.
2.-Ordena-la inscrición da Fundación para o Desenvolvemento da Comarca da Terra do Deza no Rexistro de Fundacións de Interese Galego, sección da Consellería da Presidencia e Administración Pública, para os efectos constitutivos que sinala a Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro.
Disposición derradeira
A presente orde entrará en vigor o mesmo día da súa publicación no Diario Oficial de Galicia.
Santiago de Compostela, 13 de febreiro de 1995.
Dositeo Rodríguez Rodríguez
Conselleiro da Presidencia e Administración Pública
RESOLUCIÓN do 6 de febreiro de 1995, da Dirección Xeral de Relacións Laborais, pola que se fai público o depósito da acta de constitución e dos estatutos da Asociación de Xestión de Explotacións Agrarias Río Tambre.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 22/02/1995

En cumprimento do disposto no artigo 4 do Real decreto 873/1977, do 22 de abril, de desenvolvemento da Lei 19/1977, do 1 de abril, e para os efectos previstos neste, faise público que, no correspondente servicio desta dirección xeral, foron depositados a acta de constitución e os estatutos da Asociación de Xestión de Explotacións Agrarias Río Tambre que ten os seguintes ámbitos:
Territorial: Comunidade Autónoma de Galicia.
Profesional: Á devandita asociación poderán pertencer todas aquelas persoas físicas ou xurídicas que sexan titulares dunha explotación ou que traballen como axuda familiar en explotacións agrarias.
Asinan a acta de constitución: Antonio Quintela Portos e dez persoas máis.
Santiago de Compostela, 6 de febreiro de 1995.
Juan Pedrosa Vicente
Director xeral de Relacións Laborais
CORRECCIÓN de erros.-Orde do 2 de xaneiro de 1995 pola que se regulan as axudas para a execución de programas de apoio ás familias polas corporacións locais.
CONSELLERÍA DE FAMILIA, MULLER E XUVENTUDE — III. OUTRAS DISPOSICIÓNS — 22/02/1995

Advertido erro na devandita orde, publicada no Diario Oficial de Galicia nº 8, do 12 de xaneiro de 1995, cómpre face-la seguinte corrección:
Na páxina 474, punto 6 do anexo II, cualificación e dedicación do persoal do proxecto, onde di: «Caso de presenta-lo programa referente a educadores familiares a titulación esixida será a de diplomado en EXB, psicólogo ou pedagogo», debe dicir: «Caso de presenta-lo programa referente a educadores familiares a titulación esixida será de diplomados en EXB, diplomados en traballo social e asistentes sociais, psicólogo ou pedagogo».
ORDE do 14 de febreiro de 1995 pola que se declara de interese galego a Fundación para o Desenvolvemento da Comarca de Terra de Lemos e se ordena a súa inscrición no Rexistro de Fundacións, sección da Consellería da Presidencia e Admi-
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 22/02/1995

nistración Pública.
Con data 2 de febreiro de 1995 publicouse no Diario Oficial de Galicia a orde da Consellería da Presidencia e Administración Pública do 17 de xaneiro de 1995 pola que se clasifica como mixta a Fundación para o Desenvolvemento da Comarca de Terra de Lemos, adscribíndoa á Consellería da Presidencia e Administración Pública, que terá que exercer plenamente o protectorado sobre ela.
O padroado da fundación, en sesión extraordinaria celebrada o día 7 de decembro de 1994, adoptou por unanimidade acordo de modifica-los artigos 17.1, 17.2 e 17.5 dos estatutos, engadindo ademais un novo artigo (23.bis), que integrará a sección terceira do capítulo IV, do consello asesor, e faculta-lo presidente, o vicepresidente e o secretario da fundación para que calquera deles, indistintamente, eleven a públicos os acordos tomados.
Esta fundación, ó abeiro do establecido no artigo 5 dos seus estatutos, ten por obxecto pór en marcha as accións xenéricas enunciadas no Plan de Desenvolvemento Comarcal, deseñando programas, solicitando a súa implementación ós organismos correspondentes e animando e incentivando a participación dos sectores e axentes económicos e sociais ós que vai dirixido.
Por todo iso, e en virtude das competencias que me confire o artigo 34.12º da Lei 1/1983, do 22 de febreiro, reguladora da Xunta e do seu presidente, e segundo o establecido nos artigos 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro, e 32.32 do Decreto 248/1992, do 18 de xuño, polo que se aproba o réxime de organización e funcionamento do protectorado das fundacións de interese galega.
DISPOÑO:
Artigo único.
1.-Declarar de interese galego a Fundación para o Desenvolvemento da Comarca de Terra de Lemos, ó cumpriren os seus estatutos as prescricións que para tal efecto sinala a vixente lexislación en materia de fundacións de interese galego.
2.-Ordena-la inscrición da Fundación para o Desenvolvemento da Comarca de Terra de Lemos no Rexistro de Fundacións de Interese Galego, sección da Consellería da Presidencia e Administración Pública, para os efectos constitutivos que sinala a Lei 7/1983, do 22 de xuño, do réxime das fundacións de interese galego, modificada pola Lei 11/1991, do 8 de novembro.
Disposición derradeira
A presente orde entrará en vigor o mesmo día da súa publicación no Diario Oficial de Galicia.
Santiago de Compostela, 14 de febreiro de 1995.
Dositeo Rodríguez Rodríguez
Conselleiro da Presidencia e Administración Pública
ORDE do 14 de febreiro de 1995 pola que se declara de interese galego a Fundación para o Desenvolvemento da Comarca dos Ancares e se ordena a súa inscrición no Rexistro de Fundacións, sección da Consellería da Presidencia e Administración Pública.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 22/02/1995

Con data 1 de febreiro de 1995 publicouse no Diario Oficial de Galicia a orde da Consellería da Presidencia e Administración Pública do 16 de xaneiro de 1995 pola que se clasifica como mixta a Fundación para o Desenvolvemento da Comarca dos Ancares, adscribíndoa á Consellería da Presidencia e Administración Pública, que terá que exercer plenamente o protectorado sobre ela.
O padroado da fundación, en sesión extraordinaria celebrada o día 15 de decembro de 1994, adoptou por unanimidade acordo de modifica-los artigos 17.1, 17.2 e 17.5 dos estatutos, engadindo ademais un novo artigo (23.bis), que integrará a sección terceira do capítulo IV, do consello asesor, e faculta-lo presidente, o vicepresidente e o secretario da fundación para que calquera deles, indistintamente, eleven a públicos os acordos tomados.
Esta fundación, ó abeiro do establecido no artigo 5 dos seus estatutos, ten por obxecto pór en marcha as accións xenéricas enunciadas no Plan de Desenvolvemento Comarcal, deseñando programas, solicitando a súa implementación ós organismos correspondentes e animando e incentivando a participación dos sectores e axentes económicos e sociais ós que vai dirixido.
Por todo iso, e en virtude das competencias que me confire o artigo 94.12º da Lei 1/1983, do 22 de febreiro, reguladora da Xunta e do seu presidente, e segundo o establecido nos artigos 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro, e 32.3º do Decreto 248/1992, do 18 de xuño, polo que se aproba o réxime de organización e funcionamento do protectorado das fundacións de interese galego.
DISPOÑO:
Artigo único.
1.-Declarar de interese galego a Fundación para o Desenvolvemento da Comarca dos Ancares, ó cumpriren os seus estatutos as prescricións que para
tal efecto sinala a vixente lexislación en materia de fundacións de interese galego.
2.-Ordena-la inscrición da Fundación para o Desenvolvemento da Comarca dos Ancares no Rexistro de Fundacións de Interese Galego, sección da Consellería da Presidencia e Administración Pública, para os efectos constitutivos que sinala a Lei 7/1983, do 22 de xuño, do réxime das fundacións de interese galego, modificada pola Lei 11/1991, do 8 de novembro.
Disposición derradeira
A presente orde entrará en vigor o mesmo día da súa publicación no Diario Oficial de Galicia.
Santiago de Compostela, 14 de febreiro de 1995.
Dositeo Rodríguez Rodríguez
Conselleiro da Presidencia e Administración Pública
ORDE do 17 de febreiro de 1995 pola que se establecen as condicións da segunda mobilización da emisión de obrigacións da Comunidade Autónoma de Galicia por importe de 21.000 millóns de pesetas.
CONSELLERÍA DE ECONOMÍA E FACENDA — III. OUTRAS DISPOSICIÓNS — 22/02/1995

De acordo coa autorización concedida á Xunta de Galicia para emitir débeda pública polo art. 24.1 da Lei de presupostos xerais da Comunidade Autónoma para 1994, o Consello da Xunta polo Decreto 152/1994 autoriza o conselleiro de Economía e Facenda para formalizar durante 1994 determinadas operacións de endebedamento dentro de certos límites. Con base nesas autorizacións legais, o 21 de decembro de 1994 asinouse unha operación de préstamo sindicado por importe de 21.000 millóns de pesetas con opcións de mobilización en obrigacións polo mesmo importe nominal.
Considerando o establecido na disposición derradeira primeira do Decreto 152/1994 e unha vez publicada a orde da Consellería de Economía e Facenda do 25 de xaneiro de 1995 (DOG nº 19, do 27-1-1995) pola que se emite a totalidade das obrigacións antes referidas e se poñen en coñecemento as condicións da primeira mobilización do préstamo,
DISPOÑO:
Artigo un
Darlles publicidade ás condicións das obrigacións que se poñen en circulación como consecuencia da segunda e última mobilización do préstamo convertible do 21 de decembro de 1994.
Artigo dous
-Importe nominal das obrigacións postas en circulación mediante esta segunda mobilización: 11.000 millóns de ptas.
-Data da emisión: 2 de febreiro de 1995.
-Tipo de xuro: 12,20%.
-Data da subscrición: 27 de febreiro de 1995.
-Data de desembolso: 28 de febreiro de 1995.
-Prezo efectivo desta mobilización: 100,86904109%.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 17 de febreiro de 1995.
José Antonio Orza Fernández
Conselleiro de Economía e Facenda
RESOLUCIÓN do 25 de xaneiro de 1995, da Dirección Xeral de Persoal, pola que se desenvolve o contido da Orde do 4 de xaneiro de 1995 (DOG do 20) pola que se dictan instruccións en relación coas condicións de cobertura de distintos postos de traballo por funcionarios do corpo de mestres.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 14/02/1995

En aplicación do disposto na disposición derradeira da Orde do 4 de xaneiro de 1995 (DOG do 20), faise preciso, co obxecto de fixar criterios derivados do proceso que nela se establece, dicta-las seguintes normas.
1º.-A participación en concurso de traslados prevista no punto 4º da orde do 4 de xaneiro de 1995 efectuarase, para efectos de valoración de méritos
de cada un dos apartados, segundo o previsto no concurso de traslados convocado por Orde do 15 de outubro de 1994 (DOG do 26), isto é, coa puntuación que naquel momento lle correspondera máis efectiva ó actual curso escolar.
2º.-Os mestres que opten por continuar nos postos que serven na actualidade en comisión de servicios ou, adscrición temporal, para efectos de puntuación prevista no apartado a) do artigo 21 do Real decreto 895/1989, a antigüidade no centro desde o que participan virá dada desde a data en que foron nomeados nos citados réximes de comisión de servicio ou adscrición temporal. No suposto de que con posterioridade á dita adscrición ou nomeamento en comisión de servicios obtivera novo destino definitivo, a antigüidade considerarase desde este último destino.
3º.-Os que participen segundo o previsto no punto 5º da orde do 4 de xaneiro de 1995 e obteñan destino sen consumir praza, para efectos de participación en futuros concursos, acreditarán a antigüidade prevista no referido apartado a) do artigo 21 do Real decreto 895/1989, desde o momento en que acaden este último destino.
De participar en concurso segundo o establecido no punto 5º da Orde do 4 de xaneiro de 1995 e obter destino, o mestre a quen se lle adxudica destino en ningún caso poderá tomar posesión deste xa que a participación, tal e como se establece no citado punto, é sen consumir praza, sendo a participación para os únicos efectos de referencia co obxecto do exercicio do dereito preferente.
4º.-Polo que respecta ás adscricións temporais previstas no punto 1º da Orde do 4 de xaneiro de 1995, os mestres afectados virán obrigados a permanecer nos postos polo período que nel se establece, se ben se poderán ter en conta situacións excepcionais debidamente razoadas ante esta dirección xeral que, se é o caso, poderá autoriza-lo cesamento nas citadas adscricións, logo de informe da Dirección Xeral de Ordenación Educativa e Centros.
Santiago de Compostela, 25 de xaneiro de 1995.
Jaime-García y García
Director xeral de Persoal
RESOLUCIÓN do 7 de febreiro de 1995 pola que se convoca unha xornada de estudio sobre relacións colectivas na Administración pública.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 16/02/1995

Dentro das actividades da Escola Galega de Administración Pública para 1995, figura a realización dunha xornada de estudio sobre relacións colectivas na Administración pública.
1.-Obxecto.
O día 6 de marzo de 1995 terá lugar no salón de actos da Delegación Provincial da Consellería da Presidencia e Administración Pública de Ourense, unha xornada de estudio sobre relacións colectivas na Administración pública.
Os obxectivos desta xornada son estudiar conxuntamente a representación legal do persoal funcionario e a do laboral, distinguindo entre as dúas. Analiza-las eleccións a representantes legais do persoal laboral e do persoal funcionario á vista das novas leis 11/1994 e 18/1994. Distingui-la negociación colectiva funcionaria e laboral, aludindo ós seus contidos e limitacións. Aborda-la materia da conflictividade colectiva na Administración, e os seus mecanismos de solución. Describi-lo dereito de folga e o seu exercicio para o persoal funcionario e laboral da Administración. Someter a análise a negociación colectiva na Administración autonómica.
2.-Destinatarios.
Persoal laboral e funcionario de calquera das administracións públicas galegas, e particularmente os representantes legais dos colectivos correspondentes.
3.-Desenvolvemento e duración.
A xornada abrirase o luns, día 6 de marzo, ás 10.00 horas, e rematará ás 18.30 horas da tarde dese mesmo día.
4.-Inscrición.
-Prazo: remata o martes, día 1 de marzo de 1995.
-Lugar de presentación: no rexistro xeral da EGAP (polígono das Fontiñas, rúa de Madrid, 2-4, 15703, Santiago de Compostela). Telf. 570800. Telefax nº 571540.
-Forma: as solicitudes de inscrición faranse por escrito, no modelo oficial que figura ó final destas bases. Serán rexeitadas todas aquelas peticións que non reúnan o dito requisito.
As peticións de admisión poderanse enviar por correo ordinario ou por telefax ó número consignado.
-Inscrición fóra de prazo: só se admitirán de quedaren prazas baleiras, coa condición de que se cumpran os requisitos xerais antes indicados.
O número de prazas para asistir a esta xornada é limitado, e daráselle preferencia ó persoal vinculado á Administración pública que, no seu traballo, teña relación directa co obxecto desta actividade.
A partir do 3 de marzo, os peticionarios poderán obter confirmación da súa posible admisión, chamando por teléfono en días laborables, das 11.30 ás 14.45 horas, ó seguinte número: 981-57 08 00 (ext. 229), ou ben consultando a lista de admitidos que se exporá no taboleiro de anuncios da ECAP 24 horas despois do remate do prazo de presentación de solicitudes.
5.-Certificación de asistencia.
Entregaráselles ó remate desta xornada a aqueles asistentes que concorresen asiduamente a ela, e expresarase neste documento a natureza da actividade e a data da súa realización.
Santiago de Compostela, 7 de febreiro de 1995.
Jaime Rodríguez-Arana Muñoz
Director xeral da Escola Galega de Administración
Pública
RESOLUCIÓN do 24 de abril de 1995 pola que se inscribe a Asociación de Amigos del Apóstol y del Camino de Santiago en Barcelona no Rexistro de Entidades de Promoción do Camiño de Santiago.
CONSELLERÍA DE CULTURA — III. OUTRAS DISPOSICIÓNS — 29/06/1995

Examinada a solicitude de inscrición no Rexistro de Entidades de Promoción do Camiño de Santiago presentada pola Asociación de Amigos del Apóstol y del Camino de Santiago en Barcelona, do 17 abril de 1995.
Visto o Decreto 224/1994, do 2 de xuño, polo que se crea o referido rexistro.
Visto igualmente o informe da Dirección Xeral de Promoción do Camiño de Santiago, emitido de acordo co artigo 3.
Considerando que a solicitude presentada cumpre as normas establecidas no decreto de referencia,
RESOLVO:
Que a Asociación de Amigos del Apóstol y del Camino de Santiago en Barcelona quede inscrita no Rexistro de Entidades de Promoción do Camiño de Santiago co número 046.
Santiago de Compostela, 24 de abril de 1995.
Víctor Manuel Vázquez Portomeñe
Conselleiro de Cultura
RESOLUCIÓN do 12 de xuño de 1995 pola que se convocan dúas bolsas de investigación para o Arquivo da Emigración Galega.
CONSELLO DA CULTURA GALEGA — III. OUTRAS DISPOSICIÓNS — 29/06/1995

O Consello da Cultura Galega convoca dúas bolsas de investigación para a realización de traballos de documentación histórica, material documental e gráfico, para o Arquivo da Emigración Galega.
1. Duración.
As bolsas terán unha duración de dous meses.
2. Dotación económica.
Cada bolsa terá unha dotación de 180.000 ptas., que serán aboadas en dúas mensualidades de 90.000 ptas.
Para atende-lo gasto que supón a bolsa existe crédito suficiente na aplicación 03.01.11 1D.480 do orzamento vixente.
3. Requisitos.
Poderán optar á bolsa tódolos españois, maiores de idade, e con plena capacidade para obrar, que reúnan os seguintes requisitos:
a) Seren licenciados universitarios.
b) Non ser traballadores por conta propia ou allea, nin recibir remuneración de ningún tipo ou gozar dunha bolsa ou axuda semellante.
4. Solicitudes.
Os solicitantes entregarán na sede do Consello da Cultura Galega (Pazo de Raxoi, 2ª planta, Santiago de Compostela), dentro do prazo de dez días contados a partir da publicación desta convocatoria no Diario Oficial de Galicia, a seguinte documentación:
-Instancia de solicitude dirixida ó presidente do Consello da Cultura Galega.
-Titulación universitaria.
-Currículum vitae con indicación dos estudios, actividades e documentación acreditativa de tódolos méritos que se aleguen.
-Declaración xurada de non desempeñar actividade profesional remunerada por conta propia ou allea, nin gozar de bolsas ou axudas equiparables á convocada.
5. Selección dos bolseiros.
A selección dos bolseiros será realizada polo tribunal que fará unha valoración dos méritos achegados.
6. Tribunal.
O tribunal estará composto por tres membros do Consello da Cultura Galega.
O tribunal poderá comprobar se os solicitantes posúen suficientes coñecementos de lingua galega para desempeña-la súa función.
7. Nomeamento.
Os bolseiros serán nomeados polo presidente do Consello da Cultura Galega a proposta do tribunal. Os bolseiros seleccionados deberán presentarse na sede do consello dentro dos dez días seguintes ó da notificación da súa selección, co obxecto de recolle-las súas credenciais acreditativas e comeza-la súa actividade.
8. Incidencias.
A solicitude de bolsas implica o coñecemento e aceptación das presentes bases.
A condición de bolseiro non dará lugar a relación laboral nin administrativa co Consello da Cultura Galega.
Santiago de Compostela, 16 de xuño de 1995.
María Xosé Rodríguez Galdo
Secretaría do Consello da Cultura Galega
RESOLUCIÓN do 24 de abril de 1995 pola que se inscribe a Asociación de Periodistas y Estudiosos del Camino de Santiago no Rexistro de Entidades de Promoción do Camiño de Santiago.
CONSELLERÍA DE CULTURA — III. OUTRAS DISPOSICIÓNS — 29/06/1995

Examinada a solicitude de inscrición no Rexistro de Entidades de Promoción do Camiño de Santiago presentada pola Asociación de Periodistas y Estudiosos del Camino de Santiago (Apecsa) do 5 de abril de 1995.
Visto o Decreto 224/1994, do 2 de xuño, polo que se crea o referido rexistro.
Visto igualmente o informe da Dirección Xeral de Promoción do Camiño de Santiago, emitido de acordo co artigo 3.
Considerando que a solicitude presentada cumpre as normas establecidas no decreto de referencia,
RESOLVO:
Que a Asociación de Periodistas y Estudiosos del Camino de Santiago (Apecsa) quede inscrita no Rexistro de Entidades de Promoción do Camiño de Santiago co número 045.
Santiago de Compostela, 24 de abril de 1995.
Víctor Manuel Vázquez Portomeñe
Conselleiro de Cultura